ফের পিছল মদন মিত্রের জামিন মামলার শুনানি। সিবিআইয়ের প্রধান আইনজীবী আজ বিশেষ কাজে ব্যস্ত থাকায় হাইকোর্টে হাজির থাকতে পারেননি। তাঁর অনুপস্থিতিতে মামলা শুনতে রাজি হননি বিচারপতি নিশিথা মাত্রে। আগামী ২৭ তারিখ পরবর্তী শুনানির দিন ধার্য হয়েছে। এর আগে বিচারপতি গিরিশচন্দ্র গুপ্তের ডিভিশন বেঞ্চে এই মামলাটি ওঠে। যদিও সেই মামলা থেকে সরে দাঁড়ান বিচারপতি। এরপর বিচারপতি নিশিথা মাত্রেকে এই মামলা শুনতে নির্দেশ দেন প্রধান বিচারপতি। এর আগেও সারদাকাণ্ডে সদানন্দ গগৈয়ের মামলাটি শুনেছিলেন বিচারপতি মাত্রে। রাজ্যের অর্থনীতির ওপর আঘাত হানে সারদাকাণ্ডের মতো ঘটনা, এই যুক্তিতে সেই মামলাটি খারিজ করে দেন নিশিথা মাত্রে। এর আগে মদন মিত্রের মামলা সাতবার খারিজ হয়ে যায় নিম্ন আদালতে। আলিপুর কোর্টে মামলা করবে না বলে জানিয়ে দেয় সিবিআই।
 ওয়েব ডেস্ক: ফের পিছল মদন মিত্রের জামিন মামলার শুনানি। সিবিআইয়ের প্রধান আইনজীবী আজ বিশেষ কাজে ব্যস্ত থাকায় হাইকোর্টে হাজির থাকতে পারেননি। তাঁর অনুপস্থিতিতে মামলা শুনতে রাজি হননি বিচারপতি নিশিথা মাত্রে। আগামী ২৭ তারিখ পরবর্তী শুনানির দিন ধার্য হয়েছে। এর আগে বিচারপতি গিরিশচন্দ্র গুপ্তের ডিভিশন বেঞ্চে এই মামলাটি ওঠে। যদিও সেই মামলা থেকে সরে দাঁড়ান বিচারপতি। এরপর বিচারপতি নিশিথা মাত্রেকে এই মামলা শুনতে নির্দেশ দেন প্রধান বিচারপতি। এর আগেও সারদাকাণ্ডে সদানন্দ গগৈয়ের মামলাটি শুনেছিলেন বিচারপতি মাত্রে। রাজ্যের অর্থনীতির ওপর আঘাত হানে সারদাকাণ্ডের মতো ঘটনা, এই যুক্তিতে সেই মামলাটি খারিজ করে দেন নিশিথা মাত্রে। এর আগে মদন মিত্রের মামলা সাতবার খারিজ হয়ে যায় নিম্ন আদালতে। আলিপুর কোর্টে মামলা করবে না বলে জানিয়ে দেয় সিবিআই।